**Κεφάλαιο έκτο**

**Ενότητα 29**

**Οι βαλκανικοί πόλεμοι (1912 – 1913)**

***Τα αίτια***

* Οι **διώξεις των Νεότουρκων** σε βάρος των αλλοεθνών πληθυσμών της Οθωμανικής αυτοκρατορίας με κύριο στόχος τους τον πλήρη εκτουρκισμό του οθωμανικού κράτους
* Η **αναζωπύρωση των εθνικών αισθημάτων** των γειτονικών βαλκανικών λαών ***(Έλληνες, Βούλγαροι, Σέρβοι***) που επιδίωκαν όχι μόνο την προστασία των ομοεθνών τους που διέμεναν στο οθωμανικό κράτος, αλλά και την ενσωμάτωση των οθωμανικών εδαφών στα οποία αυτοί κατοικούσαν
* Oι **ανταγωνισμοί** μεταξύ των **Δυνάμεων**
	+ Οικονομική διείσδυση της ***Γερμανίας*** στην Οθωμανική αυτοκρατορία, ήδη από τα τέλη του 19ου αιώνα
	+ Οικονομικά κίνητρα της ***Ιταλίας***
		- Σεπτέμβριος του **1911** => επίθεση εναντίον της **Λιβύης** (οθωμανική κτήση), κατέλαβε τα υπό οθωμανική διοίκηση **Δωδεκάνησα** (Μάιος **1912**)
	+ ***Αυστροουγγαρία***
		- είχε αναλάβει από το **1878** τη διοίκηση της οθωμανικής επαρχίας της **Βοσνίας-Ερζεγοβίνης**, προχώρησε, το **1908**, σε **πλήρη προσάρτηση** αυτής της περιοχής
* Όλα αυτά έπλητταν τα συμφέροντα των άλλων Δυνάμεων (**Αγγλία, Γαλλία, Ρωσία**)
* αποκάλυπταν τις αδυναμίες της Οθωμανικής αυτοκρατορίας

.

***Προς τη σύγκρουση - Οι βαλκανικές συμμαχίες***

* Κατευναστική πολιτική Βενιζέλου απέναντι στις νεοτουρκικές προκλήσεις, εκτιμώντας ότι η Ελλάδα δεν ήταν επαρκώς προετοιμασμένη για πόλεμο
* Τακτική της **βαλκανικής συνεννόησης** από την **άνοιξη του 1911** καθώς έκρινε ότι μια πολεμική σύγκρουση δεν ήταν μακριά
* **Άνοιξη του 1912** υπογραφή **συνθηκών συμμαχίας** ανάμεσα στη **Σερβία**, τη **Βουλγαρία**, την **Ελλάδα** και το **Μαυροβούνιο**

***Ο Α΄ Βαλκανικός πόλεμος (Οκτώβριος 1912-Μάιος 1913)***

***Αφορμή της ένοπλης σύρραξης στα Βαλκάνια (Α΄ βαλκανικός πόλεμος):***

Η απροθυμία του Σουλτάνου να προχωρήσει στις ***αρχές Οκτωβρίου του 1912*** στις απαιτούμενες μεταρρυθμίσεις, σεβόμενος τα δικαιώματα των χριστιανικών βαλκανικών εθνοτήτων της Οθωμανικής αυτοκρατορίας

***Οι στρατιωτικές εξελίξεις:***

* Ο **ελληνικός στρατός**, με αρχιστράτηγο το διάδοχο Κωνσταντίνο, προέλασε στη ***Μακεδονία*** καταλαμβάνοντας πολλές περιοχές
* Οι *Σέρβοι* κατέλαβαν τα ***Σκόπια***, το ***Μοναστήρι*** και το ***Δυρράχιο*** της (σημερινής) Αλβανίας
* Οι ***Βούλγαροι*** έφτασαν σε ***μικρή απόσταση*** από την ***Κωνσταντινούπολη***, κατέλαβαν τη ***Δ.***

***Θράκη*** και την ***Α. Μακεδονία*** και κατευθύνθηκαν ***προς τη Θεσσαλονίκη***

* Μπροστά στο σοβαρό ενδεχόμενο να καταληφθεί η Θεσσαλονίκη από βουλγαρικές δυνάμεις, πράγμα που θα δημιουργούσε εξαιρετικά αρνητικά δεδομένα για την Ελλάδα, ο Βενιζέλος διέταξε τον διάδοχο Κωνσταντίνο να κινηθεί ταχύτατα προς τη Θεσσαλονίκη. Παρά τις αντιρρήσεις του Κωνσταντίνου ο ελληνικός στρατός κατέλαβε τη ***Θεσσαλονίκη***στις ***26 Οκτωβρίου 1912***. Λίγες μέρες αργότερα έφτασε στη Θεσσαλονίκη και ο βασιλιάς Γεώργιος
* Στις ***22 Φεβρουαρίου 1913*** καταλήφθηκαν τα ***Ιωάννινα*** μετά από επίπονη πολιορκία και εξασφαλίστηκε ο ***έλεγχος ολόκληρης της Ηπείρου***
* Με επικεφαλής το ναύαρχο ***Κουντουριώτη*** ο ***ελληνικός******στόλος*** έθεσε υπό τον έλεγχό του τα *νησιά του* ***Β. και Α. Αιγαίου (Θάσος, Σαμοθράκη, Λέσβος, Χίος, Λήμνος, Τένεδος, Ίμβρος, Σάμος, Ικαρία)*** και ανάγκασε τον τουρκικό στόλο να κλειστεί στα Στενά

***Η συνθήκη του Λονδίνου (17 Μαΐου 1913)***

Ο **Α΄ βαλκανικός πόλεμος τερματίστηκε** και τυπικά με την υπογραφή της συνθήκης του Λονδίνου

Η ***Οθωμανική αυτοκρατορία*** υποχρεώθηκε να ***εγκαταλείψει*** σχεδόν όλα τα ***ευρωπαϊκά-βαλκανικά*** εδάφη της

Το μέλλον των ***νησιών*** του ***Β. και Α. Αιγαίου*** και της ***χερσονήσου του Αγίου Όρους*** και το καθεστώς της ***Αλβανίας*** θα καθορίζονταν από τις ***Δυνάμεις***

Τα ***Δωδεκάνησα*** παρέμειναν υπό ***ιταλική*** κατοχή και διοίκηση

Η ***Αλβανία*** αναγνωρίστηκε ως ***ανεξάρτητο κράτος*** (***29 Ιουλίου 1913***)

***Δολοφονία του βασιλιά Γεωργίου Α΄***

Έγινε στη Θεσσαλονίκη και υπήρξαν υπόνοιες ότι ήταν έργο της Γερμανίας, που ήθελε την άνοδο στον θρόνο του γερμανόφιλου διαδόχου Κωνσταντίνου, ο οποίος λίγο αργότερα ανακηρύχθηκε βασιλιάς

***Ο Β΄ βαλκανικός πόλεμος (Ιούνιος-Ιούλιος 1913)***

***Αιτίες:***

Οι ***εκκρεμότητες*** που άφηνε η συνθήκη του Λονδίνου. Αφορούσαν κυρίως τη ***Μακεδονία***, που ελεγχόταν από τον ***ελληνικό στρατό***, αλλά τμήματά της διεκδικούνταν τόσο από τη Βουλγαρία όσο και από τη Σερβία

Η ***αμοιβαία καχυποψία*** μεταξύ των βαλκανικών κρατών

Η σύναψη ***συμμαχίας Ελλάδας – Σερβίας*** εναντίον της Βουλγαρίας

Οι υπερβολικές απαιτήσεις της Βουλγαρίας

***Οι στρατιωτικές εξελίξεις:***

Στα ***μέσα Ιουνίου 1913***, ο ***βουλγαρικός στρατός*** επιτέθηκε ταυτόχρονα εναντίον των ***ελληνικών*** και των ***σερβικών θέσεων***

Ο ***ελληνικός στρατός*** κατέλαβε την ***Α. Μακεδονία*** και τη **Δ. Θράκη**, φτάνοντας ως την Αλεξανδρούπολη

Οι ***Σέρβοι*** σημείωσαν επιτυχίες στη ***Δ. Μακεδονία***

Οι ***Ρουμάνοι*** εισέβαλαν στη ***Βουλγαρία***, φτάνοντας τριάντα χιλιόμετρα από τη Σόφια

Οι ***Τούρκοι*** ανακατέλαβαν την ***Αδριανούπολη*** στην ***Α. Θράκη***